All-India States’ Peoples’ Conference

All-India States' Peoples' Conference (AISPC) var en politisk organisasjon i kolonitidens India. Den ble etablert i Bombay i desember 1927, da den første kongressen ble avholdt. Opprinnelig het organisasjonen India States' People's Conference. Det faste sekretariatet holdt til i Bombay.

AISPC samlet organisasjoner i enkelt av fyrstestatene, der Kongresspartiet ikke hadde aktivitet. Den første slike politiske organisasjon var Indore State Subjects' Conference, etablert i 1911. Flere organisasjoner kom til under ikkesamarbeidspolitikken, særlig fra 1918 av.Ian Copland: State, Community and Neighbourhood in Princely North India, C. 1900-1950, New York: Palgrave Macmillan, 2005, s. 86. AISPC var dominert av representanter for fyrstestatene i det vestlige India. I 1927 samlet representanter fra fyrstestatene i Sør-India seg i Madras og dannet en tilsvarende organisasjon, som ble til South India States' People's Conference.Barbara N. Ramusack: Indian Princes and Their States, Cambridge: Cambridge University Press, s. 219. Til tross for forsøk på å styrke AISPC på slutten av 1930-tallet, ble den aldri en slagkraftig nasjonal organisasjon med felles program for alle fyrstestatene.Ramusack, s. 220.

Kongresspartiet uttrykte sympati med ønsket om at fyrstestatene innførte representative organer og ansvarlig regjering, men holdt lenge fast ved linjen om å konsentrere seg om Britisk India og ikke blande seg inn i politikken i fyrstestatene.Ramusack, s. 219. Dette endret seg og i 1939 ble kongresspolitikeren Jawaharlal Nehru valgt til president i  AISPC.

Litteratur
O.P. Ralhan (red.): All India States People's Conference, dokumentsamling i fire bind i serien Encyclopaedia of political parties (bd. 16–19), New Delhi: Anmol Publishers. ISBN 8174884025 ISBN 978-8174884022

Referanser

Kategori:Politiske partier i India
Kategori:Politiske partier etablert i 1927
Kategori:1920-årene i India